Rune Skyum-Nielsen

Rune Skyum-Nielsen (født 12. maj 1978) er en dansk journalist og forfatter. Han er opvokset i København, søn af sprogprofessor Peder Skyum-Nielsen, nevø til litterat Erik Skyum-Nielsen.

Uddannet fra Syddansk Universitet i 2002. Samme år vandt han sine første journalistiske priser.

I perioden fra 2002 til 2008 ansat på dagbladene Dagen, Dagbladet Information, Jyllands-Posten og Nyhedsavisen. Fra 2008 freelancejournalist for bl.a. Ud & Se og Euroman med speciale i det lange magasinportræt med bl.a. Kronprins Frederik, Lars Ulrich, Torben Ulrich, Kronprinsesse Mary, erhvervsfolkene Lars Larsen og Tommy Ahlers samt musikere som Keith Richards, Kim Larsen, Medina og Daft Punk.

I en alder af 27 år bogdebuterede Skyum-Nielsen med 'Nr. 1 – dansk hiphopkultur siden 1983'. Han er bedst kendt for 'Jakob var her', der var en rekonstruktion af forfatter Jakob Ejersbos liv. Der er tillige oprettet en hjemmeside om bogen.

Skyum-Nielsen har ved flere lejligheder modtaget arbejdslegater fra Statens Kunstfond, senest i 2019.

I 2015 blev han krediteret som idémanden bag dokumentarfilmen 'Ejersbo'.

Hans biografi ‘Begge sider’ om fodboldspilleren Nicklas Bendtner udkom i november 2019 til massiv medieomtale. Flere anmeldere roste bogen for dens høje underholdningsværdi  og ‘Begge sider’ blev flere steder omtalt som “et fænomen”, fordi den solgte usædvanligt godt og hurtigt i den efterfølgende julemåned .

Bibliografi 

 Nr. 1 – dansk hiphopkultur siden 1983 (2006, Informations Forlag)
 Alt går efter planen – sagaen om Nyhedsavisen (2009, Politikens Forlag)*
 Noma – Time and Place In Nordic Cuisine (2010, Phaidon Press)**
 Medina har slået sig (2014, Zetland)
 Jakob var her – bogen om Ejersbo (2016, Gyldendal)
 Vi ved jo hvordan det er at være menneske (2019, Gyldendal)***
 Nicklas Bendtner – Begge sider (2019, Politikens Forlag)

*hovedforfatter, skrevet sammen med Niels Holst, Morten Runge og Rasmus Karkov

**medforfatter

***skrevet med og om Thure Lindhardt

Referencer 

 SDU-journalist: http://journalisten.dk/syv-dumpede-en-fik-13
 Boleropris-vinder: https://www.dr.dk/presse/boleropris-2002
 Nr. 1-anmeldelse: https://www.information.dk/2007/07/naar-kultur-faar-haar-paa-karamellen
 Alt går efter planen-anmeldelse: http://www.jyllands-posten.dk/protected/premium/kultur/anmeldelser/litteratur/ECE4322535/alt-gaar-efter-planen-sagaen-om-nyhedsavisen/
 Noma-omtale: http://uk.phaidon.com/store/food-cook/noma-9780714859033/
 ekstern lektor på SDU: lixen.dk – scoop med skyum: http://lixen.dk/intern/sdu-et-scoop-med-skyum/ 
 Medina har slået sig – anmeldelse: http://politiken.dk/kultur/musik/ECE2201285/mysteriet-medina-fortaeller-om-angst-svigt-og-cykelstyrt-i-nyt-portraet/
 Jakob var her-hjemmeside, inklusive anmeldelser: http://www.jakobvarher.dk/
 Vi ved jo hvordan det er at bære menneske – anmeldelse: https://www.information.dk/kultur/anmeldelse/2019/10/thure-lindhardt-goer-klogere-paa-maerkvaerdige-arbejde-vaere-skuespiller
 Nicklas Bendtner – Begge sider-omtale: https://www.politikensforlag.dk/nicklas-bendtner-begge-sider/t-0/9788740054910

Journalister fra Danmark
Faglitterære forfattere fra Danmark
Mandlige forfattere i det 21. århundrede